jikteb fis-sens letterarju. l-iżjed għall-poeti żgħażagħ, iż-żmien kien imwiegħer billi l-Musi, tfajliet minn surit- hom ġwejda, li jgħixu fit-tbissim tas-sliem u jgħannu qalbhom u ħsiebhom fuq l-arpi u l-kitarri ma. jafux iqabblu r-ritmu tal-versi mat-tifqigħ tal-bombi u tal kanuni. Iżda l-lum li n-nies, għalkemm imxerrda, ftit jew wisq, tajjeb jew ħażin, sabet postha, u reġgħet twettqet ġiġielha n-nisġa tal-ħajja soċjali u. kummerċjali, rajna li ma għandniex għalfejn nieqfu iżjed, u bit-tħabrik tas-Segretarju l-ġdid, is-Sur Ġużċ Chetcuti, 'Il-Malti' sa jarġa' joħroġ bħal qabel. U jalla din tkun xhieda illi aktar mill-qilla tal- ġlied, mit-theddid ta' li hemm mostur u mid-dwejjaq ta' min irid jaħdem fil-bogħod minn daru, hu samm il-jedd u kbira l-imħabba tal-Lsien Malti għall-Maltin. Xewqa oħra ma għandix għajr li xħin jarġa' Jixref id-dawl tas-sliem wara dil-gwerra, Għal dejjem tmut ir-regħba ta' l-egħdewwa, U jkollha rebħ u paċi l-Ingilterra.